als_Latn dik_Latn sag_Latn
Daçiç ka pranuar se e ka të vështirë të pengojë Kosovën për tu anëtarësuar në Këshillin e Europës dhe në UNESCO. Ministri i Jashtëm serb ka akuzuar sërish SHBA-të dhe Shqipërinë se ndërhyjnë shumë shpesh për Kosovën. Duke qenë se Serbia tashmë mban presidencën e radhës në Organizatën për Sigurinë dhe Bashkëpunimin Europian (OSBE), debatet për pranimin e Kosovës në këtë organizatë kanë qenë të shpeshta.
Në raportimin e tij për vitin 2014 para komisionit të parlamentit serb për punët e jashtme, Daçiç ka theksuar se pranimi i Kosovës në OSBE nuk do të ndodhë pa konsensus. Ai ka shtuar se vendi duhet të përqendrohet në marrëdhëniet e mira me miqtë tradicionale në Amerikën e Jugut, Afrikën dhe Azinë që të mos e njohin pavarësinë e Kosovës.
als_Latn als_Latn